Šehitluci
Šehitluci je naziv uzvisine (431 m)  –  brda iznad  Banjaluke, koje u lancu  sa  Ponirom i Starčevicom dominira  na južnim i  jugoistočnim padinama  Čemernice.  Putna komunikacija  od centra grada do  njegovog vrha  duga je oko 5 km. Ispod Šehitluka, na  jugoistoku je stari dio Banjaluke – Gornji Šeher, kroz koji protiče Vrbas.

Uz Vrbas prolazi magistralna cesta M-16.  Nekada su ova brda bila obrasla hrastovo-grabovom šumom i (pošumljenim) crnim borom, a danas (2017.) krčenjem su naprevljeni prostori za  privatne kuće, uz koje ide i ostala komunalna infrastruktura (asvaltirani put, struja, vodovod i ostali priključci). Ta (vjrovatno) divlja naselja su već premašila  polovinu jugoistočnih padina Ponira i Starčevice.

Prema sjeveroistoku,  u podnožju ovih brda, preko Vrbasa počinje Banjalučko polje, koje se završava negdje na početku Lijevča. Idući uz rijeku Vrbanju, magistralnom cestom M-4, dolazi se u prigradsko banjalučko naselje Vrbanju.

Sa kompleksa Starčevica – Ponir – Šehitluka teče nekoliko potočića i potok Ponir, lijeva pritoka Vrbanje, čije je ušće sjeverno od Vrbanje, prema Banjaluci. U rejonu njegovog ušća, u Vrbanju se ulijevalju i njene desne pritoke Jazavčev i Zavrduški potok

Ime
Prema neprovjerljivim pripovijedanjima,  prilikom jednog od čestih upada Austrijanaca na teritorij  Kobaške Kapetanije, krajem  18. stoljeća, u pružanju otpora uljezima,  poginulo je  nekoliko banjalučkih  Muslimana. Njih dvojica ili trojica  su ukopana na brdu iznad Gornjeg Šehera, gdje je kasnije podignuto turbe. Nakon Prvog svjetskog rata, taj spomen objekat je  spaljen. Nakon toga, 1933.godine je Opštinska administracija  podigla je omanju piramidu u znak sjećanja  na šehite ,  blizini šumarske kuće koja je podignuta 1938.,  odkada se udomaćio naziv Šehitluci. Inače,  širom  Bosanske Krajine, za poginule pravednike u časnoj borbi za dobro i pravdu, uobičajen je naziv šehit

Historija
Na vrhu Šehitluka nalazi se spomenik  bosanskokrajiškim  partizanima koji su pali za vrijeme Drugog svjetskog rata (1941—1945). Spomenik (visine 13 m i dužine 24 m)  kreirao je akademski kipar Antuna Augustinčić,  jedan od najpoznatijih  jugoslovenskih kipara i majstora memorijskih objekata u bivšoj državi.

Povezano 
Banja Luka
Vrbas
Vrbanja
Čemernica

Vanjaki linkovi

Planine u Bosni i Hercegovini